**Ministru kabineta noteikumu projekta “Grozījumi Ministru kabineta 2014. gada 19. augusta noteikumos Nr. 501 “Elektronisko sakaru tīklu ierīkošanas, būvniecības un**

**uzraudzības kārtība”” sākotnējās ietekmes novērtējuma apvienotais ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2014.gada 19.augusta noteikumos Nr.501 “Elektronisko sakaru tīklu ierīkošanas, būvniecības un uzraudzības kārtība”” (turpmāk – noteikumu projekts) mērķis ir pārskatīt noteiktās procedūras un nodrošināt ērtākus risinājumus būvniecības informācijas sistēmā, samazinot būvniecības ieceres iesniegumu veidus, kā arī novērstu praksē konstatētās nepilnības.Ministru kabineta noteikumi stāsies spēkā 2021.gada 1.novembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [1] Noteikumu projektā ir paredzēts, ka būvspeciālistam, ievadot informāciju par sevi būs jānorāda ne tikai sertifikāta numurs, bet arī darbības sfēra. Šobrīd, ja būvspeciālistam bija kompetence vienas jomas vairākās sfērās, tad šāda informācija netika norādīta BIS. Viens no būvvaldes uzdevumiem ir konstatēt, vai būvspeciālistam ir kompetence sniegt būvniecības pakalpojumu atbilstošā sfērā. Būvniecības jomas ir projektēšana, inženierizpēte, būvdarbu vadīšana, būvuzraudzība un būvekspertīze. Būvspeciālista darbības sfēras ir noteiktas Ministru kabineta 2018. gada 20 .marta noteikumu Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” (turpmāk – Noteikumi Nr.169) 1. pielikumā. (Noteikumu projekta 1.1.apakšpunkts).[2] Noteikumu 2.1. apakšpunktā ir dots terminam “iekšējais elektronisko sakaru tīkls” skaidrojums. Ņemot vērā Civillikuma 850. pantā noteikto, ka *galvenās lietas ir tās, kas ir patstāvīgi tiesību priekšmeti. Bet viss tas, kas pastāv tikai ar galveno lietu, vai pieder pie tās, vai kā citādi ar to saistīts (851.p.), ir blakus lieta,* noteikumu projektā ir precizēts, ka iekšējais elektronisko sakaru tīkls ir būves piederums*.*(Noteikumu projekta 1.5. apakšpunkts).[3]  Noteikumu vairākos punktos bija noteikti gadījumi, kad būvniecības ieceres dokumenti nav jāizstrādā (noteikumu 15.1, 17.punkts). Lai nevajadzētu meklēt visā tekstā šādus gadījumus, visi šie gadījumi ir apkopoti noteikumu 6.1 punktā. Tāpat bez būvniecības ieceres dokumentiem var veikt avārijas novēršanas vai tās seku likvidēšanas būvdarbiem, dažādu iekārtu nomaiņu, tai skaitā bojājumu, kas radušies dabas stihijas, zādzības un citu neparedzētu apstākļu dēļ likvidēšanas darbiem. Protams, personai ir pienākums ievērot trešo personu intereses, citos normatīvajos aktos noteiktās prasības (piemēram, attālumi), pašvaldības teritorijas izmantošanas un apbūves noteikumus, saņemt saskaņojumus (piemēram, kopīpašuma gadījumā), ja tādi nepieciešami.Šajā punktā ir arī noteikts, ka bez būvniecības ieceres dokumentācijas varēs veikt arī pirmās grupas inženierbūves atjaunošanu, līdzīgi kā tas ir noteikts Ministru kabineta 2017. gada 9. maija noteikumos Nr. 251 “Atsevišķu inženierbūvju būvnoteikumi”. Ar grozījumiem Ministru kabineta 2014. gada 19. augusta noteikumos Nr. 500 “Vispārīgie būvnoteikumi” (turpmāk – Notikumi Nr.500) (Ministru kabineta 2021. gada 28. janvāra noteikumi Nr. 55), kuri stāsies spēkā 2021. gada 1. novembrī, kā pirmās grupas elektronisko sakaru būves (inženierbūves) ir noteiktas:1) Elektronisko sakaru stabs, tornis vai masts līdz 10 m;2) Elektronisko sakaru ārējie inženiertīkli;3) Elektronisko sakaru inženiertīklu pievads.Pārskatot elektronisko sakaru būvju būvniecības procesu un ievērojot būvvaldei noteikto kompetenci, noteikumu projektā ieviesta saskaņošanas procedūra – paziņojums par būvniecību, kas būtu piemērojams vairākos gadījumos, kad nav nepieciešama būvvaldes atļauja veikt būvdarbus, bet tie veicami pamatojoties uz būvspeciālista (būvkomersanta) izstrādātas dokumentācijas.. Paziņojumu par būvniecību piemēro pirmās grupas inženierbūves vai elektronisko sakaru iekārtu konteineru nojaukšanai (68.punkts). Šādos gadījumos nojaukšanu varēs veikt, kad būvspeciālists iesniegs būvvaldē paziņojumu par būvniecību. Līdz paziņojumā par būvniecību norādītajā būvdarbu pabeigšanas termiņam būvniecības ierosinātājs būvniecības informācijas sistēmā jāapstiprina, ka būvdarbi pabeigti vai arī gadījumā, ja minētajā termiņā būvdarbi nav pabeigti, tie ir jāpagarina vai jāatceļ paziņojums par būvniecību, ja vispār nav uzsākti un netiks veikti. Būvvalde ir tiesīga veikt būvdarbu tiesiskuma kontroli par būvniecības informācijas sistēmā saņemto paziņojumu par būvniecību. (Noteikumu projekta 1.6. apakšpunkts).[4] Ņemot vērā pēdējā laikā veiktos grozījumus Būvniecības likumā un speciālajos būvnoteikumos, salāgojot dažādu būvniecības ieceres realizācijas termiņus, ir pārskatītas inženierbūves būvniecības saskaņošanas procedūras, paredzot, ka turpmāk inženierbūves būvniecības procesu varēs ierosināt ar paskaidrojuma rakstu vai būvniecības iesniegumu, atsakoties no apliecinājuma kartes, tādējādi samazinot būvniecības ieceres ierosināšanas iesniegumus.Līdz šo noteikumu spēkā stāšanas brīdim (Noteikumu projekta 1.45.punkts) akceptētās apliecinājuma kartes ir īstenojamas akcepta brīdī noteiktā termiņā, bet būvdarbu pabeigšana veicama iesniedzot apliecinājuma kartes II daļu (1.2 pielikums) un šo noteikumu 41.10 punktā noteiktos dokumentus.(Noteikumu projekta 1.2.apakšpunkts).[5] Noteikumu projekta 1.7.apakšpunktā ir paredzēts, ka gadījumos, kad tiek veiktas darbības, kas pazemina būves konstrukciju drošību, nestspēju vai noturību vai plānotie darbi neatbilst šo noteikumu 16. punkta nosacījumiem, konstruktīvā mezgla risinājumu izstrādā būvspeciālists ēku konstrukciju projektēšanā.Līdz šim bieži bija neskaidrības, kurš būvspeciālists ir tiesīgs izstrādāt būvniecības ieceres dokumentus elektronisko sakaru staba, torņa vai masta būvniecībai. Būvspeciālistu kompetence ir noteikta Noteikumu Nr.169 1.pielikumā*.* Vispārīgā gadījumā būvspeciālists nav tiesīgs sniegt būvniecības pakalpojumus ārpus savas kompetences. Taču tas nekādā veidā neliedz citiem būvspeciālistiem piedalīties, piemēram, segto darbu pieņemšanā, sniedzot savus atzinumus atbilstoši citiem noslēgtajiem līgumiem. Atsevišķas inženierbūves var projektēt ēku konstrukciju projektēšanā sertificētais būvspeciālists, ja to projektēšanai nav noteiktas atsevišķas darbības sfēras (Noteikumu Nr.169 pielikuma 2.piezīme). Jānorāda, ka iepriekš minētais papildus tiesību uzskaitījums būvju aspektā nav izsmeļošs un skatāms vēsturiskā kontekstā, kad tika būvniecība un speciālistu tiesības dalītas pēc vispārējās būvniecības un speciālās būvniecības. Būvspeciālists ar sertifikātu ēku konstrukciju projektēšanas sfērā (no vēsturiskā aspekta) bija pieskaitāms pie vispārējās būvniecības un varēja projektēt daļu inženierbūvju, tai skaitā torņus un mastus. Spēkā esošajā regulējumā šī pieeja ir saglabāta. Līdz ar to arī šādu inženierbūvju būvdarbu vadīšanu var veikt būvspeciālists ar sertifikātu ēku būvdarbu vadīšanas darbības sfērā. Masta būvdarbos ietilps pamatnes izbūve, kas nodrošina inženierbūves (masta) atbilstību būves mehāniskās stiprības un stabilitātes būtiskai prasībai. Būvspeciālists ar sertifikātu ēku būvdarbu vadīšanas darbības sfērā var uzraudzīt arī šādas inženierbūves būvniecību. (Noteikumu projekta 1.9.apakšpunkts).[6] Izstrādājot būvniecības dokumentus skaidrojošā aprakstā būs jānorāda ne tikai informācija par plānoto būvniecības ieceri, bet arī izvērtējums, vai pieļaujama būves izmantošana būvdarbu laikā, un izmantošanas nosacījumi, sadalījumu būves kārtās ar tajā ietveramo apjomu (ja paredz būvdarbus vai objekta nodošanu ekspluatācijā pa būves kārtām). Paskaidrojuma rakstā iekļauj būvdarbu uzsākšanas nosacījumus, ietverot prasību sniegt informāciju par būvdarbu veicēju. Ja paredzēts publisko tiesību juridiskās personas vai Eiropas Savienības politikas instrumentu finansējums, papildus iesniedz informāciju par atbildīgajiem būvspeciālistiem (vārds, uzvārds, sertifikāta numurs un darbības sfēra, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)). Līdzīgi kā citos speciālajos būvnoteikumos, būvvalde izvērtēs veiktos būvdarbus 10 darba dienu laikā, pārbauda patvaļīgās būvniecības esību un pārliecinās, vai būvdarbi veikti atbilstoši akceptētajai būvniecības iecerei un būvniecību reglamentējošiem normatīvajiem aktiem. Pēc būvdarbu pabeigšanas būvvalde varēs norādīt arī atliktos būvdarbus un to izpildes termiņus.Tā kā būvniecības ierosināšanai izstrādājamo un būvvaldē iesniedzamo dokumentu apjoms netiek palielināts, līdz ar to pēc būtības nemaina iesaistīto personu esošos pienākumus un tiesības, kā arī netiek palielināts administratīvais slogs. (Noteikumu projekta 1.16., 1.22., 1.25., 1.28.punkts).[7] Saskaņā ar Administratīvo teritoriju un apdzīvoto vietu likuma (Saeimā pieņemts 2020. gada 10. jūnijā) 4. pantu Latvijas Republiku iedala šādās administratīvajās teritorijās: 1) valstspilsētu pašvaldību teritorijās; 2) novadu pašvaldību teritorijās. Līdz ar to ir precizēts noteikumu 44.6. apakšpunkts, aizstājot vārdus “Latvijas Republikas pilsēta” ar jaunajā likumā lietoto terminu “valstspilsēta” (Noteikumu projekta 1.27. apakšpunkts).[8] Šobrīd noteikumos ir noteikts, ka būvprojekta ekspertīzi veic trešās grupas būvēm visam būvprojektam, tai skaitā situācijas plānam un labiekārtojuma darba apjomam. Tā kā būvdarbu laikā bieži būvprojektā paredzētie būvizstrādājumi tiek aizstāti ar citiem būvizstrādājumiem vai tiek veiktas izmaiņas būvprojektā, līdz ar to būvprojekta sākuma stadijā veiktā būvekspertīze, piemēram, tehnoloģiskajai daļai; būves galveno inženiertīklu sadaļām; vispārīgajai daļai, vairs nav aktuāla. Būvprojekta ekspertīzē būtu jāizvērtē tās būvprojekta daļas, kuras ir būtiskas, lai uzskatītu, ka inženierbūve ir droša un ekspertīzē nevajadzētu vēlreiz pārbaudīt visu trešās grupas inženierbūves būvprojektu, tādēļ precizēts regulējums, kurām būvprojekta daļām veicama ekspertīze – būvkonstrukciju daļai un tehnoloģiskajai daļai. Būvprojekta ekspertīzi veic, lai izvērtētu projektētās inženierbūves atbilstību būves mehāniskajai stiprībai un stabilitātei un ugunsdrošībai. Saskaņā ar Noteikumu Nr.500 60. punktu, ja tiek mainīts būves arhitektoniskais risinājums vai būves, tās nesošo konstrukciju vai to daļu konstruktīvais risinājums, atkārtotu būvprojekta ekspertīzi veic tikai tām būvprojekta daļām, attiecībā uz būves mehānisko stiprību, stabilitāti, ugunsdrošību vai lietošanas drošumu. Tāpat jānorāda, ka viena būvprojekta ietvaros ir paredzētas dažādu grupu būves, taču obligātā ekspertīze attiecas tikai uz trešās grupas inženierbūvi.(Noteikumu projekta 1.32. apakšpunkts).[9] Atbilstoši citiem speciālajiem būvnoteikumiem, ir precizēti punkti, kas nosaka, kāda informācija būvatļaujā ir norādāma par projektēšanas nosacījumiem un kāda par būvdarbu uzsākšanas nosacījumiem.Noteikumu projekta 1.29. apakšpunkts).[10] Ņemot vērā, ka Būvniecības likuma pārejas noteikumu 21. punkts nosaka, ka ar 2020. gada 1. janvāri būvniecības administratīvais process uzsākams elektroniski būvniecības informācijas sistēmā, līdzšinējie punkti, kas noteica būvniecības procesu ārpus būvniecības informācijas sistēmas, kas nodrošina Būvniecības likuma pārejas noteikumu 22. – 24. punktā noteikto tiesību normu realizāciju, ir precizēti un iekļauti noslēguma jautājumos. Tādejādi nodrošinot, ka pamatteksts satur regulējumu, kas nosaka būvniecības procesu, kas piemērojams būvniecības informācijas sistēmā, bet izņēmumi no tā noteikti tikai noslēguma jautājumos (VIII nodaļa).Šajā daļā grozījumi pēc būtības nemaina iesaistīto personu esošos pienākumus un tiesības, kā arī netiek palielināts administratīvais slogs.(Noteikumu projekta 1.45.apakšpunkts).[11] Lai nodrošinātu noteikumu projekta īstenošanai nepieciešamos būvniecības informācijas sistēmas pielāgošanas darbus noteikumu projektam ir noteikts spēkā stāšanās laiks – 2021. gada 1. novembris. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un Būvniecības valsts kontroles birojs kā būvniecības informācijas sistēmas (BIS) pārzinis. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs visus būvniecības procesa dalībniekus, trešās personas, institūcijas, kuras pilda būvvaldes funkcijas, Būvniecības valsts kontroles biroju, valsts un pašvaldību institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Kopumā administratīvais slogs samazināsies būvniecības ierosinātajam, bet citām personām tas būtiski nemainīsies. Tā kā nav nosakāms mērķgrupas lielums un nav izdalāms viens tipisks gadījums, kas varētu attiekties uz visiem būvniecības ierosinātājiem vai būvdarbu veicējiem, kā arī šīs personas ir dažādas, tad attiecīgās izmaksas nav iespējams novērtēt. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 3291 | 0 | 0 | 0 | 0 | 0 |
| 2.1. valsts pamatbudžets | 0 | 3291 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -3291 | 0 | 0 | 0 | 0 | 0 |
| 3.1. valsts pamatbudžets | 0 | -3291 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | +3291 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu noteikumu projekta īstenošanu, nepieciešams veikt pielāgošanas darbus Būvniecības informācijas sistēmā.Ņemot vērā līdz šim esošās būvniecības informācijas sistēmas izstrādes un pielāgošanas izmaksas, aprēķināts, ka projektā paredzēto grozījumu ieviešanai nepieciešamas 8 cilvēkdienas. Vienas cilvēkdienas izmaksas ir 340 *euro* (bez PVN), līdz ar to pielāgošanas izmaksas varētu sasniegt 3291  *euro* (ieskaitot PVN). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav izmaiņas. |
| 8. Cita informācija | Būvniecības informācijas sistēmas pielāgošanai nepieciešamais finansējums **3291**  *euro* apmērā tiks nodrošināts Ekonomikas ministrijas budžeta programmā 20.00.00 “Būvniecība” 2021. gadā piešķirto līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrībai publiski bija pieejams Ekonomikas ministrijas tīmekļa vietnē sadaļā “Sabiedrības līdzdalība”, aicinot sabiedrības pārstāvjiem rakstveidā sniegt viedokli par noteikumu projektiem līdz 2021.gada 10.maijam.Sabiedrības pārstāvju izteiktie priekšlikumi un iebildumi tiks izskatīti vienlaicīgi ar saņemtajiem priekšlikumiem vai iebildumiem no valsts institūcijām pēc noteikumu projekta izskatīšanas Valsts sekretāru sanāksmē. Tāpat jāņem vērā, ka plānotais regulējums pēc savas būtības mazina noteiktā procesa posmā sabiedrības pārstāvjiem administratīvo slogu, nevis to palielina.Par šo noteikumu projektu izstrādi ir informēta arī Latvijas Būvniecības padome. |
| 2. | Sabiedrības līdzdalība projekta izstrādē | Projekts ir papildināts pēc sabiedrības pārstāvju viedokļu saņemšanas.Tika saņemti Inženiertīklu turētāju sadarbības padomes un Latvijas Interneta asociācijas priekšlikumi noteikumu projekta precizēšanai. |
| 3. | Sabiedrības līdzdalības rezultāti | Projekts ir papildināts pēc sabiedrības pārstāvju viedokļu saņemšanas.Latvijas Interneta asociācijas priekšlikumi ir ņemti vērā attiecībā uz regulējumu, kas attiecas uz taksofonu kabīnēm’ un noteikumu projektā ir nodalīta būvvaldes un VAS “Elektroniskie sakari” kompetence gadījumos, kad jāsaņem būvvaldes saskaņojums. Inženiertīklu turētāju sadarbības padomes priekšlikumi netika ņemti vērā, jo nav sniegts pamatojums, kā arī iesniegtie priekšlikumi maina līdzšinējo būvniecības procesa kārtību. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvvaldes un institūcijas, kas pilda būvvaldes funkcijas, Būvniecības valsts kontroles birojs kā būvniecības informācijas sistēmas (BIS) pārzinis. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Papildu cilvēkresursi un finanšu līdzekļi nav nepieciešami, jaunas institūcijas netiek veidotas, kā arī netiek likvidētas esošās. |
| 3. | Cita informācija | Nav |

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis

Bučinska, 67013032

Elga.Bucinska@em.gov.lv